b'\n_START_ARTICLE_\nUlpian\n_START_PARAGRAPH_\nUlpian, egentlig Domitius Ulpianus, var en af de fem store romerske jurister. Han stammede efter hans eget udsagn fra Tyrus._NEWLINE_Allerede under Septimius Severus indtog han en anset stilling, sammen med Julius Paulus var han assessor hos Papinian, men hans hovedvirksomhed som forfatter falder under Caracallas regering. Under Heliogabalus blev han forvist, men Alexander Severus, hvis f\xc3\xb8rste r\xc3\xa5dgiver han blev, h\xc3\xa6vede ham til magtens tinde: magister libellorum, medlem af det kejserlige konsil, pr\xc3\xa6fectus annon\xc3\xa6 \xc3\xa5r 222, samme \xc3\xa5r pr\xc3\xa6fectus pr\xc3\xa6torio. Ulpians reformiver og strenge retf\xc3\xa6rdighed p\xc3\xa5drog ham pr\xc3\xa6torianernes forbitrede had, gentagne gange m\xc3\xa5tte kejser Alexander og kejsermoderen Julia Mam\xc3\xa6a beskytte ham mod deres raseri, endelig, \xc3\xa5r 228, myrdedes han under et natligt overfald. Ulpian var ikke s\xc3\xa5 dyb eller original en juridisk t\xc3\xa6nker som Papinian, ikke s\xc3\xa5 skarpt et hoved som Paulus, men han overg\xc3\xa5r b\xc3\xa5de dem og alle andre romerske jurister i flydende og klar fremstilling. Hans m\xc3\xa5l var at undergive hele retsomr\xc3\xa5det en litter\xc3\xa6r behandling; af hans talrige skrifter skal foruden hans to hovedv\xc3\xa6rker, det ufuldendte Ad Massurium Sabinum libri LI og Ad edictum libri LXXXIII, her kun n\xc3\xa6vnes Regularum liber singularis og Institutionum libri duo. Ulpians v\xc3\xa6rker danner s\xc3\xa5 at sige grundlaget for Justinians digester: 2462 steder er excerperede i disse og udg\xc3\xb8r 1/3 deraf. De efterladte fragmenter af Ulpians skrifter er udgivne af blandt andre Cannegieter, Hugo, Haenel, Kr\xc3\xbcger, B\xc3\xb6cking, Vahlen og Huschke.'